માઇક્રોસોફ્ટના સંસ્થાપક બિલ ગેટ્સે લખનઉમાં ઉત્તર પ્રદેશના મુખ્યમંત્રી યોગી આદિત્યનાથ સાથે મુલાકાત કરી હતી અને આ દરમિયાન તેમના પત્ની મિલિંડા ગેટ્સ પણ હાજર હતા. લખનઉમાં મુખ્યમંત્રીના નિવાસસ્થાને બિલ ગેટ્સે યોગિ આદિત્યનાથ સાથે ઉત્તર પ્રદેશમાં કાર્યરત મિલિંડા ફાઉન્ડેશન અંગે ચર્ચા કરી હતી અને આ દરમિયાન યોગી સરકારના કેટલાક મંત્રીઓ પણ હાજર રહ્યા હતા. યોગી આદિત્યનાથ અને બિલ ગેટ્સ વચ્ચે યુપીમાં રોકાણ અંગે પણ ચર્ચા થઇ હતી. મિલિંડા ગેટ્સ ફાઉન્ડેશનની શરૂઆત વર્ષ 2000માં બિલ ગેટ્સ અને તેમના પત્નીએ કરી હતી, જેને પછીથી શિક્ષણ ક્ષેત્રે પણ આગળ ધપાવવામાં આવ્યું હતું. આ વિશ્વની કેટલીક સૌથી મોટી પ્રાઇવેટ સંસ્થાઓમાંથી એક છે.